SFLEX ขาขึ้นรอบใหม่! บวกแรง 5% ลุ้นงบฯ Q4/63 นิวไฮ-แนะซื้อเป้า 6.70 บ.
SFLEX ขาขึ้นรอบใหม่! บวกแรง 5% ลุ้นงบฯ Q4/63 นิวไฮ-แนะซื้อเป้า 6.70 บ.
20 ม.ค. 2564

ผู้สื่อข่าวรายงานว่า บริษัท สตาร์เฟล็กซ์ จำกัด (มหาชน) หรือ SFLEX ณ เวลา 11.04 น. อยู่ที่ระดับ 6.45 บาท บวก 0.30 บาท หรือ 4.88% ด้วยมูลค่าซื้อขาย 55.02 ล้านบาท ราคาหุ้นปรับตัวขึนรอบใหม่ลุ้นผลงานไตรมาส 4/2563 ทำนิวไฮ

บล.ฟินันเซีย ไซรัส ระบุในบทวิเคราะห์ว่า SFLEX แนะนำ ซื้อ ราคาเป้าหมาย 6.70 บาท คาดกำไรไตรมาส 4/2563 ยังโตแข็งแกร่งและทำจุดสูงสุดของปีจากคำสั่งซื้อที่เข้ามามากขึ้น รวมถึงมาตรการกระตุ้นการบริโภคของภาครัฐส่งผลบวกทางอ้อม
โดยคาดปี 2564 ยังแข็งแกร่งจากการขยายฐานลูกค้าในกลุ่ม Food ซึ่งมีตลาดใหญ่กว่ากลุ่ม Non-Food มากรวมถึงมี Margin ดีกว่า ประเมินกำไรปี2564 ที่คาด โต 29% เทียบช่วงเดียวกันของปีก่อน อาจมี Upside